วิญญู วงศ์สุรวัฒน์

วิญญู วงศ์สุรวัฒน์ (ชื่อเล่น: จอห์น) เกิดเมื่อวันที่ 25 กันยายน พ.ศ. 2528 เป็น พิธีกรและดีเจ ลูกครึ่งไทย-อเมริกัน ต่อมามีชื่อเสียงจากการทำสื่ออิสระในชื่อสโป๊กดาร์กทีวี โดยเฉพาะรายการ "เจาะข่าวตื้น" ซึ่งเป็นรายการวิจารณ์การเมือง

**ประวัติ**
วิญญูเกิดเมื่อวันที่ 25 กันยายน พ.ศ. 2528 เป็นบุตรของ รองศาสตราจารย์ ดร.โกวิท วงศ์สุรวัฒน์ภาคีสมาชิกราชบัณฑิตยสภา สำนักธรรมศาสตร์และการเมือง และ ผู้ช่วยศาสตราจารย์ แจนนิส เอ็ม. วงศ์สุรวัฒน์ มีพี่ชาย 1 คน ชื่อ รศ.ดร.วินัย วงศ์สุรวัฒน์  (รองศาสตราจารย์ประจำหลักสูตรการจัดการมหาบัณฑิต วิชาเศรษฐศาสตร์ วิทยาลัยการจัดการ มหาวิทยาลัยมหิดล) และพี่สาว 2 คนคือ รศ.ดร.วาสนา วงศ์สุรวัฒน์ (หัวหน้าภาควิชาประวัติศาสตร์ คณะอักษรศาสตร์ จุฬาลงกรณ์มหาวิทยาลัย  กับจรรยา (ชื่อเล่น: โรซี; สมรสกับณัฐพงศ์ เทียนดี กรรมการผู้จัดการ สโป๊กดาร์กทีวี) ศึกษาระดับประถมที่โรงเรียนอนุบาลสามเสน, ระดับมัธยมที่โรงเรียนสามเสนวิทยาลัย, และสำเร็จปริญญาคณะรัฐศาสตร์ มหาวิทยาลัยรามคำแหง (ก่อนหน้านี้เคยศึกษา สาขาการแสดงและกำกับการแสดง คณะศิลปกรรมศาสตร์ มหาวิทยาลัยศรีนครินทรวิโรฒ) เริ่มเข้าวงการบันเทิง จากที่มีผู้ชักชวน ไปถ่ายแบบโฆษณา
ต่อมาออกจากวงการบันเทิงเพื่อมาจัดตั้งบริษัทสื่อออนไลน์และจัดรายการ เช่น "เจาะข่าวตื้น"
วิญญูเคยเข้าร่วมการชุมนุมในการประท้วงในประเทศไทย พ.ศ. 2563–2564 หลายครั้ง โดยแสดงจุดยืนชัดเจน เรียกร้องให้พลเอก ประยุทธ์ จันทร์โอชา ลาออกจากตำแหน่งนายกรัฐมนตรี และเรียกร้องรัฐธรรมนูญฉบับใหม่ 
ต่อมานาย อภิวัฒน์ ขันทอง ได้เข้าแจ้งความดำเนินคดีเขาใน ข้อหาหมิ่นประมาท พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม

**ชีวิตส่วนตัว**
ปัจจุบันสมรสแล้วกับชุติมา บุษราคัมภักดี ที่โรงแรมเดอะสุโกศล เมื่อวันที่ 8 มีนาคม 2557 มีบุตรชายด้วยกัน 2 คน คือ วิลเลี่ยม และ ไรอัน ต่อมาปลายปี 2563 มีข่าวทั้งสองแยกทางกัน เนื่องจากการทำชู้จากโพสต์ของชุติมาที่ปรากฏมาก่อนหน้านี้ ณ ขณะนี้กำลังคบหากับแก้ว กรวีร์ พิมสุข

**ข้อวิจารณ์**

**วิธีลดน้ำหนัก**
ในปี 2556 วิญญูได้เปิดตัวหนังสือ Good Shape Save Cost ที่เขาเป็นผู้เขียนเอง ประเด็นวิจารณ์เกิดขึ้นจากวิธีการลดน้ำหนักที่เขานำเสนอในหนังสือรวมถึงการให้สัมภาษณ์ในสื่อต่าง ๆ  โดยเฉพาะในกรณีที่เขาอ้างว่าเคยลดน้ำหนักโดยใช้วิธีคุมอาหารให้ร่างกายได้รับพลังงานไม่เกิน 500 แคลอรี่ต่อวัน ซึ่งถือว่าเป็นปริมาณที่น้อยมากและอาจเป็นอันตรายต่อสุขภาพได้​ การลดน้ำหนักด้วยวิธีดังกล่าว ได้รับเสียงวิพากษ์วิจารณ์อย่างหนักจากหลายฝ่าย โดยเฉพาะใน พันทิป.คอม ที่มีการตั้งคำถามถึงความเหมาะสมของวิธีการลดน้ำหนักที่เขานำเสนอ บางความคิดเห็นแสดงความกังวลว่าแนวคิดนี้อาจทำให้คนที่ทำตามเสี่ยงต่อปัญหาสุขภาพได้  อย่างไรก็ตาม วิญญูตอบโต้ด้วยความมั่นใจในวิธีการของตัวเอง พร้อมทั้งชี้แจงว่าผลลัพธ์ที่เขาได้รับมาจากประสบการณ์จริง และเห็นว่าแนวคิดนี้สามารถช่วยคนลดน้ำหนักได้อย่างมีประสิทธิภาพ

**สิทธิของ LGBTQ+**
ในปี 2563 วิญญูเผชิญกระแสวิจารณ์จากการแสดงความคิดเห็นเกี่ยวกับสิทธิของกลุ่มบุคคลที่มีความหลากหลายทางเพศ (กลุ่ม LGBTQ+) โดยเขาได้โพสท์ทวิตเตอร์ว่า สิทธิของ LGBTQ+ ไม่ควรมาก่อนสิทธิของคนทั่วไป ซึ่งส่งผลให้เกิดความไม่พอใจจากหลายฝ่าย โดยเฉพาะกลุ่มนักเคลื่อนไหวที่มองว่าสิทธิทุกคนควรได้รับการต่อสู้พร้อมกัน  วิญญูยังได้รับคำวิจารณ์อย่างหนักจากปวิน ชัชวาลพงศ์พันธ์  ท้ายที่สุดเขาต้องลบโพสต์ทวิตเตอร์ที่เป็นประเด็นดังกล่าวและได้ออกมาขอโทษ ยอมรับว่าคำพูดของตนสะท้อนถึงมุมมองที่ไม่เข้าใจปัญหาของ LGBTQ+ อย่างแท้จริง และขอหยุดพักรายการที่ตนเองเป็นพิธีกรอยู่ชั่วคราวเพื่อทบทวนตัวเอง

**ขัดแย้งกับคำผกา**
เมื่อช่วงเช้าวันที่ 23 ตุลาคม 2566 คำผกา ซึ่งเคยมีปัญหากับวิญญูมาก่อนหน้านี้ ได้โพสท์ทวิตเตอร์ถึงวิญญูในเชิงด่าทอในประเด็นที่คำผกาได้ทักทายลูกชายของเขา  ทำให้เกิดการตอบโต้กันไปมาบนทวิตเตอร์ของทั้งสองฝ่าย จนทำให้ ณัฐพงศ์ เทียนดี พี่เขยของวิญญูได้โพสท์ขู่จะฟ้องดำเนินคดีต่อคำผกาในเรื่องดังกล่าว

**ผลงาน**

**มิวสิกวิดีโอ**
 เพลง ที่หนึ่งไม่ไหว ของ ไอน้ำ- เพลง ไม่จริงก็หลอก ของ แนนซี่ (The Angel)- เพลง ระยะเผาขน ของ ไดอาน่า แรนด์ (พ.ศ. 2544)- เพลง รักปนเหงา ของ เอิร์น จิรวรรณ เตชะหรูวิจิตร- เพลง อะไรอีก ของ เอ็ม อรรถพล

**ผลงานพากย์**
 เต่านินจา (2007) ...ให้เสียง ไมเคิลแองเจอโล (ไทย)

**ผลงานเพลง**
 เพลง นับ 1 ถึง 3 จากอัลบั้ม r u HOT enough? 

**ผลงานดีเจ**
 ดีเจ HotWave

**ผลงานพิธีกร**
 Teen Center - Siam Square (ช่อง 5)- Wake Club (ช่อง 5)- รถโรงเรียน (ช่อง 5)- ประกาศภาวะฉุกคิด (ไทยพีบีเอส)- เกมเหลือเกิน (ช่อง 5)- หาเช้าโชว์ค่ำ (ช่อง 5)- คนอวดผี  (พิธีกรช่วงล่าท่าผี)- สนามท้าดวล (ช่อง 5)- วิจารณ์ส่งเดช (ช่อง GMM one)- เกมส้มหล่น (ช่อง 9 เอ็มคอตเอชดี)- The Faith ไม่เล่น อย่าลบหลู่ (ทรูโฟร์ยู)- รอบดึก กับ จอห์นวิญญู (ช่อง one)- รีวิวบันเทิง (ช่อง 3 เอชดี) / (ช่อง 3 เอสดี)- The Knowledge รู้เท่าทันสื่อ (ช่อง 3 เอสดี)- You are My Fantasy แฟนฉันเป็นซุปตาร์ (ทรูโฟร์ยู)

**ผลงานโทรทัศน์ทางอินเทอร์เน็ต**
ของ spoke dark TV- เจาะข่าวตื้น - Good shape save cost- Good shape Good choice- เกาะอี้เสริม- ยำค่ำ (รายการสด)- หาเรื่อง (คุย), หาเรื่อง (เที่ยว), หาเรื่อง (live)- Daily Topics (Youtube, Facebook, Podcast)

**ผลงานหนังสือ**
 กระชากต่อมงึด (2554)- จอห์นเกรียนยู (2555)- Good shape save cost (2556)

**ผลงานภาพยนตร์**
 Arnold is a Model Student (2565)

**อ้างอิง**

**แหล่งข้อมูลอื่น**
 johnwinyu- johnwinyu
หมวดหมู่:บุคคลที่ยังมีชีวิตอยู่
หมวดหมู่:ชาวไทยเชื้อสายอเมริกัน
หมวดหมู่:ชาวไทยเชื้อสายจีน
หมวดหมู่:นักจัดรายการวิทยุ
หมวดหมู่:วีเจ
หมวดหมู่:พิธีกรชาวไทย
หมวดหมู่:นักแสดงชายชาวไทย
หมวดหมู่:นายแบบไทย
หมวดหมู่:นักเคลื่อนไหวชาวไทย
หมวดหมู่:บุคคลจากกรุงเทพมหานคร
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากโรงเรียนสามเสนวิทยาลัย